
Die  Worte  sind 

gut,  sie  sind  aber  nicht 

das 

Beste,  Das 

Beste  wird  nicht  deutlich  durch  Worte. 

Vy  mnc  corpus , qwocZ  propria  singularum  par - 

J t 

tium  fabrica  insitaque  eam  servandi  actuosi - 

instructa  a natura  est , vivum  dicitur. 

lita  igitur  et  plantae  gaudent  et  animantia, 

\ 

eaque  omnibus  vivorum  corporum  commutatio- 
nibus praeest,  siquidem  sanitas  aeque  ac  mor- 

i 

bus  ejus  legibus  obsequuntur . 

Quibus  adductus  rationibus  non  dubitavi , 

7^<tc  in  uberrima  medicinae  parte  elaborare, 

* ' 

quum  et  persuasissimum  mihi  esset,  et  ratio 
daret , e physiologia , quae  nihil  aliud,  quam 
doctrina  de  vita  est,  cum  maximam  artis 
salutaris  partem  commodissime  posse  deduci , 

tum  ■plurimam  lucem  corporis  humani  affecti 


Iam  vero  a remotissimis  temporibus  me- 

i I § 

dicor um  praestantissimi  operam  dederunt , ut 

\ t y. 

'illam  undequaque  illustrarent , tantumque  ab 


amplius  praeter  certas  illas  vitae  rationes  de- 
sidereturingenio  humano , plane , ut  videtur , 
inextricabiles : ideoque  a viris  doctis  in  con- 
troversiam etiamnum  vocatas. 

Quapropter  nec  ego  ausim,  ad  sententia- 
rum, quae  ab  auctoribus  collatae  ad  doctrinam 
de  vita  sunt , largissimum  penum  novas  qua- 
lescunque conferendo,  guttulam  in  mare  instil- 
lare. Satius  duxi  illas , quam  curatissime  in 
unum  collectas  in  luce  collocare,  quo  facilius  inter 
se  comparari  possent,  eoque  commodius  pensitari. 


iis  profectum  esse  constat,  ut  vix  quis  quam 


’ 

j^LcLiones  organismi  vita  dicuntur.  Organismus 
enim  sine  vita,  ac  vita  sine  organismo  cogitari 
nequit,  quandoquidem  utriusque  notiones  nusquam, 
a se  invicem  separari  possunt  atque  disiungi.  — lana 
vero  organismus  omne  corpus  nuncupatur,  vi  re- 
generatrice  et  propria  in  irritamenta  tam  foris  quam 

t 

intus  agentia  actuositate  praeditum.  Quam  pro 

diversitate  illorum  admodum  variare,  ac  modo 

summos  ad  gradus  provectam,  modo  ad  imos  de* 

• # 

pressam  observari,  cognitum  est. 

Inferior  certe  in  plantis  est,  irritabilitate  pror- 
^ sus  destitutis,  siquidem  vis  ipsarum  motrix,  quae 
per  contactum  in  nonnullis  evocari  potest,  mul- 

tum  ab  animalium  illa  differt,  fereque  mechanica 

* _ < 

est.  Sensibilitate  omnino  carent,  systemate  ner* 
voso,  principe  illius  instrumento,  plane  destitutae. 
Fuerunt  tamen,  qui  et  percipiendi  facultatem  et 
motus  vitales  pro  arbitrio  exserendi  vim  plantis 


I ' 


infisse  contenderent,  e quorum  numero  Scliaef- 
fcrus  l)  pro  argumento  sententiae  suae  affert, 
plantas  irritabiles , remoto  stimulo  rursus  expticari, 
unde  stimuli  sensum  praecessisse,  sibi  persuasum 
habet,  obliviscitur  autem,  huiusmodi  motus  sem- 
per  subitaneos , - quasi  per  impetus  et  per  inter- 
valla (ruckweise)  fieri,  neque  varios  esse,  sed 
’ unam  eandemque  singularum  partium  flexuram 
repraesentare,  contra  quam  eveniret,  si  stimulo- 
rum sensus  praecederet.  — Iam  tjuod  de  somno 
plantarum  deque  nisu  coeundi  2)  prolatum  non- 
nullis a scriptoribus  est,  vitam  quidem  earum  ex- 
tra  omnem  dubitationis  aleam  ponit,  sensibilitatem 
, vero  haudquaquam  comprobat.  Omitto  enim 
poeticas  illas  imagines,  quibus  ista  expolita  sunt 
atque  fudata. 

Quibus  propensis , plantis  solam  fere  vim  re- 
productivam  inesse,  luculenter  apparet.  Contex- 
tus earum  quasi  rigidior  est  et  durior,  ideoque 
plane  ab  animalium  illo  diversus,  qui  mollior  om- 
nino est,  singularumque  partium  confluxum  atque 


1)  I IJ.  Gf  Si  hatffer  uber  Sensibilitaet  ais  Lebensprin- 
cip.  Franhfunh  1793.  Seile  33. 

2)  Erasinus  Daivvin’s  Zoonorme,  ubersetzt  von  I.  D. 
Erandis, 

communionem  refert,  neque  cellulas  istas  angulo- 
sas repraesentat,  quae  in  plantis  animadvertuntur. 
Instrumenta  quoque  singularum  functionum  cen- 
tralia nulla  adsunt,  deest  cor,  sanguinis  in  orbem 
actionis,  deest  ventriculus,  vis  regeneratricis  prin- 
ceps instrumentum.  — Articulationes  externae 
sunt.  — Denique  partes  genitales  peracta  gene- 
rationis officio,  abjiciuntur  *),  novis  in  eorum  lo- 
cum subituris *  2). 

Animalia  vero  sensibilitate  gaudent,  etsi  varios 
ad  gradus  provecta.  Mollusca  frigida  et  inertia,  et- 
si circulationis  et  respirationis  organis  admodum 
excultis  instructa,  nervorum  tamen  compagem  re- 
ferunt, in  inferiori  perfectionis  gradu  relictam,  nec 
ullum  in.  iis  instinctus  vel  subtilioris  alicuius  faculta- 
tis indicium  deprehenditur,  ex  quo  aliquam  iis  vitae 
conscientiam  esse  coniectare  liceat.  In  insectis 
autem,  praesertim  in  ape  artificiosa,  formica  assi- 
dua, ceterisque  fere  omnibus,  multa  avTOXQareiaf 
vestigia  observantur,  quid  quod  alias  quoque  pro- 
prietates, quas  nomine  virtutum  humanarum  afficere 


D Hedwig  Im  Leipziger  Magazin  zur  Naturkunde  11  s.  w. 
herausgegeben  von  Leske  u.  Hmdenburg.  lahrgang  1732*  Seitr 

319  ff. 

2)  Willdenow  Grundnfs  der  Krauterkunde.  §.  3. 


$ 

solent,  in  iis  invenire  licet.  Quivis  pusillus  ver- 
miculus agilitate  et  volutationibus  energiam  vitae 
inulto  majorem  prodit,  quam  quae  ostreae  inest. 

Iam  de  mammalibus  perfectioribus  superva- 
caneum videtur,  plura  adiicere.  Omnia  vero  non 
ratione,  sed  sola  a natura  edocta  sunt;  nullum 
plane  a natura  dimissum,  nullum  plane  liberum 
est.  Nam  omnis  canis  fidelis,  omnis  felis  insidiosa 
est,  — 

Neque  idoneum  videtur,  de  hominis  ab  ani- 
malibus differentia  fusius  disserere.  Sed  tamen, 
haec  pauca. 

Cranii  humani  fabrica  sensorium  admodum 
praevalere  clarissime  indicat,  maximum  namque 
homini  cerebrum  est,  ad  nervos  collatum,  uti  Soem - 
iheringius  *)  primus  adnotavit.  Soli  homini  ser- 
mo est,  quo  cogitationes  suas  atque  notiones  com- 
modissime explicatas,  serie  continua  cum  ceteris 
communicet,  quum  animalium  voces  simplicissimae 
tantummodo  sunt,  solisque  ab  animi  motibus  — 
ut  ita  diram  - — et  necessitate  cientur.  Homo 
assuescit  omni  coelo,  omniaque  nutrimentorum  ge- 


I"  Soemmeringii  dissertatio  be  basi  encephali.  Gdttingae 
1778-  Eiusdem  tabulae  baseos  excephah.  francof.  1799-  p.  5- 

nera  in  proprium  corpus  convertere  potest;  pri- 
ma ejus  aetas  diutius  protrahitur,  quam  animali- 
um, habita  etiam  horum  plerumque  brevioris  vi- 
tae ratione,  — Sed  haec  sufficiant,  nec  opus  est, 
quidquam  de  praestantia  rationis  humanae,  de  im- 
mortali animo  hominis  proferre,  quibus  omnia 
animalia  tantopere  superat,  neque  de  animi  illa 
indole,  qua  ad  fidem,  amorem,  spem,  virtutem, 

religionem  divinam  aptus  evadit,  quum  haec  mj- 

' i * 

nug  ad  physiologiam  spectare  videantur. 

. * 

Priusquam  ulterius  progrediar,  idoneum  vi- 
detur, partes  cardinales  seu  similares  corporis  hu- 
mani breviter  recensere.  Ex  iis  omnia  organa, 
oinnesque  corporis  partes  conflatae  sunt,  nec  ta- 
men ipsas  partes  elementares  sistunt,  ex  quibus 
ipsae  demum  componuntur.  Experientia  duce 
hae  partes  similaribus  haud  iniuria  adcensentur: 
I.  Tela  cellulosa  seu  mucosa.  Basis  omnium 
partium,  omnes  ambiens  et  coniungeris,  in  sola 
dentium  substantia  vitrea  et  tela  cornea  'abessp 
videtur.  Durante  vita  compages  gelatinosa,  post 
mortem  magis  filiformis  per  totum  corpus  propa- 
gatur, nusquam  interrupta,  unde  nonnulli  con- 


t ' 

tenderunt,  solam  telam  cellLilosam,  si  ceterae  par- 
tes derutae  essent,  corporis  formam  repraesen- 
tare. — Ilallerus1)  praeter  hanc  et  fibras  ac  la- 
minas pro  partibus  similaribus  Habet,  quae,  e tela 
cellulosa  compositae,  huic  potius  accensentur. 

2.  Tela  cornea.  Facile  simplissima  est,  e 
squamulis  et  fibris  conflata,  quarum  singulas  strata 
alium  ac  integra  massa  colorem  referunt  In  sola 

i 

corporis  superficie  est  et  imam  fere  conformatio- 
nis indolem  prae  se  fert,  nervis  vasisque  ex  loto 
carens,  solummodo  ex  substantia  fibrosa  ac  lym- 
pha commixta  videtur. 

3.  Tela  cartilaginea  et  tela  ossea , certe  non- 
nisi gradu  inter  se  differunt,  omne  enim  os  carti- 
lago antea  fuit.  Massa  est  ex  coeruleo  albescens, 
homogeriea,  elastica,  quae  nonnullis  corporjs  in 
partibus  nunquam  in  os  convertitur.  Chernica 
analysis  calcariam  ✓carbonicam , phosphoricam  et 
fluoricarn,  magnesiam  phosphoricam  ossibus  inesse 
demonstrat. 

4.  Tela  tendinea.  Argenti  fere  splendorem 
refert  et  colorem  ex  albo  flavescentem.  Ceterum 
densior  tela  cellulosa  est,  qua  cum  coniunctionem 


i)  Halicri  primae  lineae  physioloriae  rap  1.  § 1 — 15. 

penitiorem  init,  mngnamque  similitudinem  exhi- 
bet. Ceterum  a fibra  musculari,  quacurn  cohae'- 
ret,  admodum  differt,  nec  quidqunm  ineptius  ex- 
cogitari potest  illorum  opinione,  qui  omnem  ten- 
dinem prius  musculum  fuisse  accipiunt;  quod  for- 
san ex  nonnullorum  animalium  musculis  hinc 
inde  in  cartilagines  mutatis,  ut  in  avium  extremi- 
tatibus passim  observatur,  praepropere  deduxere. 
Infantibus  sane  tendines  vasis  pluribus  intertex- 
ti, ideoque  rubicundiores  sunt. 

• ‘ ^ ' /• 

5.  Contextus  muscularis , ex  fibris  e rubro 
flavescentibus  tenerrimis,  oscillantibus  constat, 
quae,  utrum  forma  cylindrica  an  rhomboidali,  vel 
ex  pluribus  vesiculis  conflatae  sint,  nec  facile  dis  - 

I cernere  licet,  nec  tanti  momenti  est,  quanti  non- 
I nulli  credunt.  Chemica  exploratio  i-n  partibus 
I centum  75  partes  aquae  praebet,  ceterum  gelati- 
I nam,  lympham,  adipem;  calcariam,  natrum-et  arn- 
I monium  phosphoricum. 

6.  Nervi , e fibrillis  tenuibus,  mollibus,  in 
fasciculos,  fascia  sive  neurilemate  comprehensos, 

k compositi,  sensus  sunt  instrumenta. 

Ex  his  igitur  partibus  similaribus  varie  inter 
se  contextis  singula  corporis  humani  instrumenta, 
certis  functionibus  dicata,  composita  sunt. 


Omnes  omnino  corporis  humani  partes  vita 
instructae  sunt,  nec  ulla  deprehenditur  illius  ex- 
pers,  licet  nonnulli  extiterint  ceterum  vel  versa- 
tissiini  physiologi,  qui  aliquas  certe  vita  plane 
destitutas  esse  contenderent,  praecipueque  isiam 
de  sanguinis  ac  ceterorum  humorum  vi  vitali  inter 
medicos  controversiam  moverent1) , inscii,  ut  vi- 
detur, quantum  errorem  commiserint.  Vita  enim 
si  toti  corpori , singulis  e partibus  conflato  inest, 
plane  intelligi  nequit,  illarum  unam  vel  alteram 
ea  destitutam  esse  posse,  praeterquam  quod  ista 
partium  in  solidas  et  fluidas,  divisio  parum  certa 

videtur,  nec  satis  sibi  constat,  quoniam  solida  a 

/ 

fluidis  non  semper  exacte  distingui  possunt.  In 
natura  nonnisi  gradu  differunt.  Quod  praecipue 
exKantii  2)  definitione  patet,  qua  traditur:  ,, fluidum 
materiam  esse  continuam  (stetig) , cuius  singulae 
partes  in  spatio,  quod  occupant,  minima  quaque 
vi  e loco  suo  moveri  possint.”  Similiter  Sach- 
sius  3),  „ rem  accuratius  pondere  volens,”  ait:  „om. 


I)  Blumcnbach  de  vi  vitali  sanguini  neganda  etc.  etc. 
Gottingae  1795.  Roose  iilier  die  Lebenskraft.  Seite  136. 

2'j  Kant’s  Schreiben  an  Sbmmeriug  U s.  \v. 

3)  Saclisii  dissertatio  de  humorum  corporis  animalis  vi  vi- 
tali. Gottingae  iQoa-  §.  16. 

ne  fluidum  eo  tantum  a solidis  differre,  ut  mino- 

\ 

ris  cohaesionis,  quam  qua  solida  gaudent,  parti- 
ceps sit.”  — Utraqua  definitio  nonnisi  relativa 
est,  quod  luculentissime  voces:  „ minima  vis"  et 
„ cohaesio  minor'  demonstrant.  Cartilago  dura  est, 

i 

ad  sanguinem  collata,  mollis  vero,  si  cum  clavi- 

/ 

cula  comparatur.  Ceterum  solida  solummodo  ex 
fluidis  fiunt,  haec  itaque  prius  affuerint  necesse 
est.  Embryo  quoque  primis  temporibus  mere 
fluidus  est. 

Omnia  organismi  elementa  plane  se  invicem 
penetrant  as  vita  nec  partibus  fluidis,  non  solidis, 
sed  toti  organismo  inest;i  etsi  viri  doctissimi  stru- 
cturae partium  et  functionum  diversitatibus  indu- 
cuntur, ut  varias  supponant  vires  vitales. 

Sed  quid  plura  in  hanc  sententiam  disserere, 
quum  prae  ceteris  praeceptor  reverendissimus,  per- 
illustris Dr.  C.  G.  Hujeland  *)  acutissime  colla- 
tis  argumentis,  sanguinis  exindeque  ceterorum 
fluidorum  vitalitatem  demonstraverit. 


i 


T)  C.  W.  Hufeland  Pathogenie.  Scite  70  ff. 

Ad  caput  liuius  commentarioli  devenio  : 
Ouid  sit  cardinale  vitae  principium? 

Plurimi  physiologorum  et  naturae  scrutatorum 
vitae  causam  proximam  propriae  tribuunt  vi,  quam 
vitalem  nuncupant,  quae  adeo  comprobata  a me 
dicis  fere  omnibus  est,  tamque  frequenter  in  li- 
bris adhibita,  ut  omnilms  iam  assueverit  eiusque 
notio  communi  veluti  consensu  recepta  videatur. 
Quaeritur  autem,  an  satis  illa  respondeat,  vitaeque 
causa  proxima  in  vi  quadam  contineatur,  quae, 
quoniam  inextricabilis  a plerisque  habetur,  tutis- 
simum ignorantiae  refugium  esr. 

* 

Haec  vis  seiuncta  cogitatur  a materia,  quasi 
extra  iliam  adsit,  in  illam  agens  vitamque  cum  ea 
communicans  Vis  autem  sine  materia,  illam  ex- 
cercente,  vix  concipi  potest.  Est  enim  vis  non- 

I ' > >.  \ . 

nisi  relatio  quaedam,  ab  ingenio  humano  tamquam 
singularum  corporis  functionum  veluti  moderatrix 
inducta.  Sic  Hcilius1')  „virn ’ causae  ad  effectum 
sive  proprietatum  alicuius  rei  ad  phaenomena  eius 
relatarum,  rationem  dicit  et  optirne  notat 2^,  hanc 


I)  Reil  von  der  Lebenskraft,  im  ersten  Bande  seines  Ar- 
chivs  fur  die  Physiologie.  Seite  19. 

2>  Btil  a.  a.  O.  6.  46. 

ideam  plane  subiectivnm  ( quod  dicunt)  esse,  et 
fere  supervacaneam  videri,  si  rnodo  fieri  posset, 

*"  ■ % i 

ut  omne  corpus  perinde  atque  re  vera  est,  cogi- 
taremus. Idem  fere  Roose *)  contendit,  qui  vim 
rationem,  vel  causam,  esse,  phaenomenorum  cogi- 
tabilem affirniat.  Quo  etiam  transferenda  Stef- 
fensii*  2_)  sententia  est,  qno  omnia  rvonnisi  in.  rati- 
one  nostra  sunt. 

* 

Vis  ergo  idea  est,  ab  ingenio  humano  con- 
cepta, vitae  autem  principium  idea  iniuria  habe- 
tur. — Quodsi  igitur  de  vi  vitali  omnia  pene- 
trante, omnia  implente,  cuius  effectus  nusquam 
non  appareant,  disserunt,  nil  nisi  vitam  ipsam 
eiusque  effectus  ac  phaenomena  indicant,  alio 
eius  loco  usi  vocabulo.  Vitam  vi  praeditam  esse, 
nemo  negabit,  causam  vero  vitae  in  vi  peculiari 
quaerendam  esse,  demonstrari  nequit,  quum  vis 
ipsa  ex  vita  demum  nascatur. 


Nonnulli,  una  nondum  contenti,  plures  sta- 
tuerunt vires  vitales,  singulas  pro  singulis  orga- 


x)  Fxoose  Grundzuge  von  der  Lelire  der  Lebenskraft.  S.  i. 

2)  Hennch  SttfFens  Gnmdziige  der  phiJosophischen  Na- 
turwissenschaft.  BerJin  i3»6.  S.  i . 

. \ . ■/ 

nisml  phaenomenis,  auctore  iam  Aristotele.  Blu- 
menbachii 1 ) vita  propria  neminem  fugit.  Ita  ab 
eo  vires  dicuntur  singulis  partibus  ad  exhibendas 
suas  functiones  competentes,  quae  vi  vitali  uni- 
versae nequaquam  possint  subiungi,  v.  c.  iridis 
motus,  proprius  mammae  papillae  turgor,  fimbri- 
arum tubae  Fallopianae  motus,  contractiones  uteri 
in  partu , rei.  — 

Ni  vero  fallor,  functiones  partium  cum  vita 
earum  ab  eo  confunduntur.  Sane  oculus  alia 
agit  ratione,  ac  ventriculus,  auditus  organon  alia  ac 
uterus:  anne  vero  ideo  eorum  vita  in  uno  eo- 
demque  organismo  vivo,  a se  invicem  discrepat? 
Vel  causa  vitae  earum  proxima  varia  haberi  po- 
test? Quod  si  concedimus,  tum  certe  cuivis  or- 
gano  propriam  vim  vitalem  tribuere  debemus  to- 
tiusque  organismi  vita  ex  congerie  illarum  sexcen- 
tarum vilium  vitalium  constabit!  — 

Vita  per  se  una  est,  corpori  insita,  neque  plu- 
res  a se  invicem  seiunctae  vires  vitales  cogitari  pos- 
sunt;  ratio  vero,  qua  singulae  partes  functiones 
suas  exhibent,  ab  earum  structura  pendet.  Com- 
mode 


T)  Blumenbachii  institutiones  physiologicae.  Ed.  2.  p.  4®* 

mode  quidem  virium  motricium,  digestionis  rei. 
vocabulis  utuntur  medici,  singularum  vero  partium 
peculiarem  vittnn  subintelligere , haudquaquam 
licet. 

Nihilbminus  vel  nostris  temporibus  Curtius 

Syrenqel1')  vitam  $,  nimis  variis  inodis  et  in  nimis 

varia  Creatorum  copia  manifestari  credit,  quam 

ut  uni  iidemque  principio  tribui  possit,”  Idem 

et  Consbriichium2)  contendere  video,  corpus  vi- 
V * * * / • . / 

delicet  animale  vivum  ex  solidis,  lluidisque  par- 
tibus et  ex  viribus  componi,  cum  illis  vitam  mo- 
tuinque  communicantibus.  — Mihi,  uti  jam  in- 
nui, potius  videtur  convenire,  vires  ex  vita  de- 
mum deducere. 


Nonnullae  praeterea  veterum  sententiae  con- 
siderandae veniunt. 

Paracclsus  vitam  vis  vitalis  effectus  (hanc  ve- 
ro astrorum  effluvium)  esse  tradit;  sed  manifesto 
in  circulo  versatur.  Virn  vitalem  Archaeum,  seu 
spiritum  vitalem,  quo  corpus  (microcosmus)  fiat, 


J)  Curtii  Sprengel  institutiones  physiologicae.  C ip.  2.§.  lf. 

2)  Combruch’s  pathologischc-s  Tadchenbuch.  §.  124, 

B 


ib 


macrocosmi  imaginem  referens,  appellat,  nesciu.-. 
uti  videtur,  quaestionem  illam  difficiliorem  , quid 
sit  ille  spiritus  vitalis  et  quale  eius  principium, 
non  attigisse. 

Sic  et  HelmonCio  vita  effectus  est  Archaei  ex 
fermento  et  qualitate,  ut  dicit j quadam  occulta, 
corpus  jconst ruentis. 

Ex  Cartesii  sententia  vita  motus  est  et  par- 
tium cardinalium  ferrnentatio , a spiritibus  vitali- 
bus in  cerebro  secretis,  adiuvante  animo,  effecta. 

I 

Simili  fere  ratione  Stahlius  vitae  causam  in 
anima  *)  ponit,  vitam,  enim  ait,  effectum  esse  ani- 
mae, in  corpore  organico  apparentem.  Huic  vero 
opponi  potest:  animam,  quemadmodum  psychi- 

cam organismi  partem  appellant,  etsi  quadantenus 
saltem  vitam  animalem  seu  potius  eius  functiones 
regat  ac  modoretur,  vitae  tamen  causam  dici  non 
posse,  quum  anima  experientia  duce,  vitae  sequa-  j 
tur  leges  generaliores,  nec  via  physiologica  quid-i 
quam  aliud  nobis  de  ea  innotuerit;  ea  potius 
tamquam  vitae  organismi  effectus,  vel  comes  or-  , 
ganismi  vivi,  certa  ratione  exculti,  inseparabilis 
consideranda  erit;  quod  fere  omnes  — quaemo- 

* 

! • ' .. j i 


I)  Theoria  medica  vera.  p.  94  — 98- 


i ' tr  . . J 

docunque  illis  placuerint  de  animae  natura  hypo- 
theses  — eo  facilius  concedent,  quo  difficilius 
evincere  potuerint,  animam  ante  corporis  fabricam 
perfectam  affuisse  eamque  tunc  iam  sensisse,  si- 
quidem sensatio  primaria  est  et  necessaria  animi 
functio.  Ceterum  monstra  acephala,  in  quibus 
nullum  animi  vestigium  apparet,  per  longius  tem- 
pus vitam  saepe  producunt,  multaeque  corporis 
functiones  sunt,  sine  ulla  animi  intercedente  vi 
procedentes,  sanguinis  dico  in  orbem  actionem, 
digestionem,  rei.  Neque  facile  intelligitur,  quo- 
modo, si  anima  sola  esset  vitae  causa,  plantarum 
vita  explicari  posset?  Poeticas  enim  sententiolas, 
quibus  plantis  et  sensationes  appetitusque  tribu- 
untur, me  probare  non  posse,  supra  iam  dixi. 

I 

Sylvjo  auctore  vita  ab  igni  efficitur  vitali,  ex 
partium  fluidarum  et  alcalicarum  mixtione  nato. 

Fridericus  Ilojfmannus  1 ) vitam  in  corporis  ad 
putredinem  propensi  conservatione  versari  affert, 
ex  interno  partium  et  solidarum  et  fluidarum, 
sanguinis  praecipue  motu  penitiori  pendente. 
Qua  in  sententia  supervacaneum  est  fere  admone- 
re, unius  tantummodo  functionis  ab  illo  auctore 
rationem  habitam  esse. 


1 j Medicina  rationalis.  Vol.  II.  c.  1.  p.  45. 

B 2 


io 

lam  lacili  negotio  refutari  possunt  vitae  illae 
definitiones,  quae  variis  ab  auctoribus  adhibitae, 
hic  illic  usurpantur.  Quo  praecipue  pertinent: 
Erhardi  illa1),  qua  vita  pro  facultate  motrice 
habetur, 

JBichati2')  sententia,  qui  vitam  summam  esse 
functionum,  morti  resistentium  contendit,  itemque 
JBaitii 3)  (jui  motuum  et  caloris  animalis  uni- 
onem sub  vita  intelligit,  et 

Jlvmboldii 4 ),  qui  vitam  materiam  esse  acci- 
pit, cuius  ad  arbitrium  separatae  partes,  separati- 
one facta,  prioribus  conditionibus  externis  serva- 
tis, mixtionem  suam  chemicam  permutent. 

Eiusmodi  definitiones  mancae  mutilaeqtie 
haud  iniuria  habentur,  quoniam  uni  tantummodo 
vitae  rationi  sive  functioni  accommodatae,  vitae 
notioni  generatim  concipiendae  parum  omnino  re- 
spondent. Qua  de  causa  vix  necessarium  videri 
potest,  plures  insuper  obiectiones  afferre. 

/ ’ l 

— 

y i 

\ {kU 

T)  B.oeschlaub’s  Magazin.  Band  i,  S.  Cg. 

2)  Bu.hat  sur  la  vie  et  la  mort. 

3)  Maion  loix  physiologiques.  p.  r. 

4)  v.  Humbold  Versuche  uber  die  gereizte  Muskilfaser  und 
3\*ervenfa$er. 


> 2 1 

Aliis  vitae  causam  peculiaribus  quibusdam 
materiis  tribuere  placuit.  Sic  Girtannerus 1 * ) ct 
A clier mannus*')  oxygenium,  Reichius  caloricum, 
alii  electricitatem , galvanicum  et  hujusmodi  non 
dubitaverunt  pro  causis  vitae  proximis  habere. 
Prolixo  sermone  opus  foret,  ad  omnes  eiusmodi 
hvpotheses  earumque  argumenta  curatius  explican- 
da; concessisse  sufficiat,  plurimum  quidem  subti- 
liores illas  materias  in  efficiendis  vitae  phaenome- 
nis valere  eorumque  plurima  his  solis  provocari: 
multum  vero  interesse  inter  vitae  phaenomena  et 
eiusdem  causam.  Ceterum  eiusmodi  hyjSotlieses 
chemicam  indolem  nimis  reddent.  Nihilominus 
tamen  Curtius  Sprengel 3)  multum  favere  etiam- 
num  illis  videtur;  tradit  enim,  vim  vitalem  irn- 

v , I 

ponderabilium  modo  agere,  etsi  mox  concedat, 
omni  mechanismo  et  chemismo  eam  superiorem 
esse 4 5).  — Perillustris  C.  G.  Ilijeland  ut  plu- 


J)  Green’s  Journal  der  Physilt.  Bancl  3.  S.  317,  320. 

2)  Versurh  einer  physisclien  Darstellung  der  Lebenskrafte 
organischer  Korper.  Bd.  1. 

3)  Curtii  Sprengel  institutiones  physiologicae.  §.  52. 

4)  Curtius  Sprengel  1.  c.  §.  53. 

5)  C.  VV.  Hufeland  Pathogenie.  S.  123. 

rimas,  ita  et  hanc  doctrinam  chemicam  illustravit 


eamque  refutavit. 

Omitto  ceteras  vitae  definitiones,  quae  sin- 


tnagis ininusve  abhorrentes,  traduntur.  Omnes 
enim  in  absoluto  commodius  opere,  quam  in  bre- 
ve hoc  commentariolo  pertractantur. 

Duae  vero  novitate  allectantes,  breviter  ad- 
huc commemorandae  veniunt. 

/ I 

Fatendum  est,  notiones  scholae  Schellingia - 
nae  multis  praecellere:  vitae  mihi  autem  per  to- 
tam rerum  naturam  propagatae  idea,  satis  qui- 
dem vera,  ad  investigandam  tamen  corporum 
organicorum  vitam  haud  sufficere  visa  est.  Haec 


enim  vita  propria  gaudent,  ab  universali  naturae 
vita  fere  seiunctam,  quam  cum  illa  prorsus  con- 
fundere haudquaquam  licet,  quamvis  pernecessa- 


tiones  simul  explicare. 

Nuperrime  A.  C.  Mayerus* 1')  super  vitae  defi 
nitione  multa  quidem  disputavit,  hanc  vero  ma 


quam  vitae  causam  proximam  tradere  conatus  est. 


gulis  fere  physiologiae  in  compendiis,  ab  allatis 


riurn  in  omni  physiologia  videatur,  utriusque  ra- 


^>is  logicis  scholarum  praeceptis  accommodare, 


-I 


I)  Meckel’s  Deutsches  Arclnv  fur  die  Physiologie.  Band  3, 


Sei  te  gj. 


Recta  vitae  definitio  logica  nec  tanti  mihi,  ac  auc- 

/ 

tori  momenti  esse,  nec  ea,  quam  ipse  proponit, 
satis  respondere  videtur.,  Ipse  quidem  rectam  de- 
finitionem •mnes  notas,  quae  ad  notionem  rei  ali- 
cuius pertineant,  amplecti  debere,  praecipit  '), 
— * , 
eius  vero  vitae  definitio:  qua  ,,  versari  in  sui  ip- 
sius conservatione,  per  mutationem  et  sui  ipsius 
et  rerum  externarum  , ope  virium  ac  instrumen- 
torum et  secundum  leges,  in  ipsa  latentes  pe- 
ractam” vitam  contenditI) 2),  solummodo  nutritio- 
nis  functionem  complectitur,  omissis  ifi  stimulos 
i externas  reactione  et  cardinali  fere  vitae  actuosi- 
tate,  qua  partes  perpetuo  decedunt,  novaeque  su- 
beunt (das  stete  Werden).  Cuius,  vel  potius  ip- 
i sius  mutationis  mentionem  quidem  facit,  conser- 
i vationis  vero  tantummodo  ratione  habita.  Atta- 
men nemo  negabit,  hanc  sui  conservationem,  nec 
unicum  esse  vitae  fmefn,  nec  solam  eius  fhnctio- 
nem , nam  utrumque  eadem  ratione  de  vita  per 
se,  deque  iis  vitae  effectibus  vaiet,  qui,  ad  externa 
i conversi,  tantum  abest,  ut  vitam  conservent,  ut 
; eam  potius  deterant  ac  destruant. 

Plures  virium  vitalium  divisiones,  ab  auctore 


I)  A.  C.  Mayer  I.  c.  S.  85« 

2")  Maver  1.  c.  S.  104. 

nostro  prolatae,  quales  sunt  vis  productionis  e 
reproductionis  *),  vis  resistentiae 1  2J,fvis  conservatri- 
cis etiam3)  rei.,  certe  supervacuae  sunt;  parum 
enim  ad  vitae  riotipnem  illustrandam  facit,  utrum 

/ j 

hae,  an  aliae  proponantur  divisiones,  quae  facili 

\ , , 
negotio  excogitari  possunt.  Praeterea  tres  ab  om. 

nibus  receptae  functiones  cardinales:  reprocluctio- 
nis,  irritabilitatis  et  seusibilitatis , (quibuscum 
quae  iungendae  sint  notiones  neminem  fugit,)  sa- 
tis mihi  sufficere  videntur. 


Iam  quae  ad  solvendam  de  proxima  vitae 

causa  quaestionem  pertinet,  satius  milii  videtur, 

beati  Reilii  sententiam  adduxisse,  viri,  omni  lau- 

% 

de  superioris,  cuius  memoria,  quarndiu  litterarum 
disciplina  vigebit  nulla  unquam  oblivio  delebit, 
cuique  partem  eorum,  quae  multa  ab  eo  accepi, 
grato  animo  hic  referre  liqeat. 

Roilius  omnium  in  corpore  animali  phaeno- 
menorum, quae  nec  notiones  sunt,  nec  cum  iis  in 
uexu  sunt  causali,  causam  in  materia  animali,  in- 


1)  Mayer  1.  c.  Seite  ioo, 

2)  Idem  1.  c.  Seite  ioi. 

3)  Idem  1,  c.  Seite  io2. 

\ ' ■ • ' 


que  ejusdem  elementorum  diversitate  primitus  re 
cepta  mixtione  et  forma  ponit 

Quare  nullus  dubito: 

t 

quin  vitae  causam  in  materiei  mixtione 
atque  forma  quaeram. 

Ubicunque  vita  est,  et  materia  est,  quae  spatium 
explens  et  absolutum  infinitumque  in  natuia  sistit. 
Quare  umbram  sectari,  ad  fictiones,  ad  animam  mun- 
di, ad  yim  vitalem,  aliave  sensibus  occulta  confuge- 
re vix  opus  est,  quum  praesto  sit  materia,  e qua 
ipsa  eiusque  phaenomenis  viribusque  ei  tributis, 
res  physiologicae  convenienter  possunt  explicari. 
Nolimus  negligere,  quoruin  revera  sumus  compo- 
tes, excolamus,  quae  nos  circumdant,  nec  remota 
quaeramus,  ad  quae  saepissime  nobis  intercepta 
via  est,  secus  enim  in  quisquilias  atque  errores 
incidemus. 

’ t * , • , 

Phaenomena  naturae  vivae  eadem  ratione 

• t , ’ ( . ‘ 1 

ab  illis  naturae  rnortuae  differunt,  qua  differt  utri- 
usque  materia.  Illa  praeterea  phaenomena  expe- 
perientia  duce  cum  certa  materiae  et  forma  et 
mixtione  tam  penitus  cohaerent,  ut  cum  hae  mu- 
tantur et  illa  mutationes  necessario  recipiant.  Qua 


Rcil  von  der  Lebenskraft  im  ersten  Bande  seijnes  Ar- 
chivs  Itir  die  Physiologie.  Seite  u. 

ratione  vita  ut  plurimum  variat,  neque  tantum 
animalia  structura  inter  se  diversa,  sed  unum  quo- 
que idemque  organon,  mutata  physica  materiae  con 
ditione,  phaenomena  diversissima  sub  oculos 

*■*  f % N ’ - , 

dat.  — Idem  fere  in  plantis  obtinet,  inferiori 
forsan  gradu.  JIaec  ipsa  partium  structura , haec 
ipsa  elementorum  mixtio , eas  plantas  esse,  efficit. 
Elementa  quidem  eadem  etiin  aliis  organismorum 
generibus  adesse  queunt,  sed  certe  alia  ratione 
commixta,  inque  aliam  formam  composita  sunt, 
secus  enim  et  eadem  plantae  essent.  — 

Et  revera  eadem  elementa  chemica  et  in  ani- 
malibus et  in  plantis  inveniuntur,  ad  haec  fere 
reducenda:  carboneum,  azotum,  hydrogenium, oxy- 
geriium,  sulphur,  phosphorus,  kali,  natium,  arn- 
xnonium,  calcaria,  magnesia,  alumina,  siliceum, 
manganum  et  ferrum.  (luanta  vero  in  corpori- 

l 

bus,  exinde  ortis,  varietas,  secundum  variam  mix- 

* M 

tionis  rationem  obtinet! 

Ipsis  iarn  sensibus  saepius  patet,  quodlibet 
organon  propria  gaudere  mixtione,  ut  de  forma 
taceamus.  Unum  idemque  organon  varia  gaudere 
elementorum  mixtione,  rationi  contrarium  est, 

tum  enim  non  idem  esset  organon.  Minus  ita- 
♦ . 
que  quaerendum  videtur,  an  hoc  vel  illud  corpo- 
ris alicuius,  partem  efficiat,  quam  exacte,  uti  iam 

commemoravimus,  in  rationem  inquirere,  qua  illa 
inter  se  mixta  proprias  in  formas  redigantur,  de 
quibus  corporum  viventium  et  vitam  et  naturam 
pendere,  e propositis  luculenter  apparet. 

Prima  materiei  organicae  initia  in  ipso  natu- 
rae mortuae  sinu  latent.  Unde  venerint,  quis 
interroget?  Eiusdem  certe  ac  tota  natura  originis 
sunt.  Haec  revera  adest,  quod  sensibus  appre- 
hendere licet,  idque,  ni  fallor,  ad  instituendas 
disquisitiones  physiologicas  videtur  sufficere,  quum,, 
quod  ultra  est,  extra  experientiae  fines  positum, 
mere,  ut  ita  dicam,  hypernepheluin  sit. 

Quaeritur  solummodo  de  modo,  quo  illa  ma- 
teriae organicae  initia  in  convenientem  redigi  pos- 
sint ordinem,  quod  sine  dubio  germine  quodam 
fit,  seu  basi  organica,  per  generationis  actum  pro- 
creato, cui  cetera,  cruda  quasi  materia,  circumpo- 
nitur. — Ceterum  si  quis,  omnia  explicandi  cu- 
piditate adductus,  unde  materiae  istius  conflatae 
sint  vires,  interroget,  respondendum  videtur'), 
satis  esse  novisse,  omnia  haec  in  materiae  natura 
sita  esse;  nec  nobis  eorum  conamina  placere,  qui 
ad  primas  omnium  rerum  causas,  reconditas  ubi- 
que, evehi  cupiunt,  quo  certe  earum  notitiarum. 


J)  Reil  a.  a.  O.  «Seite  4/j. 


quibus  idoneum  nostrum  ingenium  est,  copia  et 
perspicuitas  imminuitur  potius  quam  augetur. 
Multa  profecto  sunt  omni  verborum  explicatione 
superiora  eaque,  nonnisi  interno  animi  intuitu 
apprehendenda  1 2). 

Et  quare  causam  omnium  phaenomenorum, 
quae  in  physiologia  consideranda  veniunt,  non 
materiei  relinquamus?  — Si  enim  non  in  ea  est, 
in  alio  quodam  esse  debet,  quod  est  praeter  ma- 
teriam quo  adusque  experientia  nos  perducere 
nequit. 

Nihil  in  corporum  vivorum  actionibus  extra- 
neum et  ab  illis  alienum  videmus,  quodcunque 
fit,  ibi  fit,  ubi  vis  organica  ipsa  agit3).  Nonne 
hic  consistendum  est  ? Materia  adest,  eiusque  ef- 
fectus clare  sub  oculos  veniunt  3). 

Et  haec  hactenus.  — Ipse,  B.  E.  omnium 


iy  Prochaska  Leiirsiitze  ans  der  Physiologie  des  Menschen. 
Bd.  i.  §.  5.  ,,Man  mufs  sich  vor  der  Suclit,  alles  er- 
kliircn  zu  wollen,  huten:  denu  nichts  hat  die  Physiolo- 
gie nichr  verunstallet,  nls  diese  thdrigte  Geschvvatzigkeir'’. 

2)  Beil,  a.  a.  O.  Seite.  yi. 

3)  David  von  Madai,  in  BeiPs  Arrhiv,  Bd.  1.  S.  g6.  — 
„ Wir  miissen  uns  liberali  in  der  Natur  damit  begnugen, 
zu  sagen,  die  Erscheinungen  eifolgen,  \veil  sie  erfolgen, 
vveil  in  den  Korpern  Krafte  vorlianden  sind , wodurch 
sie  hervorgebracht  werden”.  — 


optime  sentio,  quam  sint  imperfecta,  quae  motio 
protuli.  Multis  enim  scientia  cedo,  nulli  tamen 
doctrinae  amore.  Quare,  quicunque  has  plagellas 
legerit,  probe  meminerit  sententiae  opusculo  prae_ 
fixae: 

„ Verba  bona  esse,  minime  vero  summum 
bonuiii,  verbis  inexplicabile”. 


THESES  DEFENDENDAE. 


I.  Divisio  morborum  in  sthenicos  cL  asthenicos  ad 

praxiu  medicam  satis  respondet. 

• • ^ 

II.  Duae  sobimmodo  febres  cardinales  sunt , syno- 

cha  et  typhus. 

III.  Tracheotomia  nunquam  in  angina  polyposa 
indicata  est. 


IJr.  Dysenteria  est  morbus  acutus.  \ 

Ir.  Opium  in  omni  f ere  morbo  salubre  est. 


/ 


VITAE  CURRICULUM 

EX  DECRETO 

GRATIOSAE  FACULTATIS  MEDICAE 
BEROL1NENSIS 
A D I E C T U M. 

^Equidem IoannesLudovicusHenricus  Bracht,  Se-  :] 
dini  natus  sum,  patre  Potentiss.  Iioruss.  Regi  a con- 
siliis et  Senatus  Sedinensis  olim  directore.  Primis  lit- 
terarum rudimentis  institutug,  Gymnasium  Regium, 
quod  tum  iam  directore  dignissimo,  Dr.  Fride- 
rico  Koch  florebat  in  patria,  frequentare  coepi,  ubi 
omnibus,  quae  ad  humanitatem  pertinent  ^litteris, 
praesertim  linguarum  veterum  notitia,  historia,  ma- 
thesi nec  minus  physice  adeo  instructus  sum,  ut 
anno  MDCCCIV,  testimonio  maturitatis  munitus, 
in  acadcmiam  Ilaleusem  me  conferrem,  ibique  sub 
praeceptoribus  praestantissimis,  e quorum  numero 
Schmulz , Walt  aer , JBathe , Dabelow  nomino,  stu- 
dio iuris  utriusque  operam  darem,  non  neglectis 
philologicis  et  philosophicis  disciplinis,  ducibus  , 
celeberrimis  FVoljf , Tiejtrunk , Stejfens  et  dlojf- 

ii  V i - . » 

bauer. 

Sed  quum  infelicissima  ista  anni  MDCCCVT 
tempestate,  Gallorum  invasione  ea  etiam  clarissima 

et  florentissima  litterarum  universitas  sublata  es- 
set, et  ego  cum  omnibus  academiae  civibus  invi- 
tus in  patriam  redii.  Hic  in  Pomeraniae  iudicio 
supremo  forum  publicum  ingressus,  post  annos 

aliquot  in  iudicio  Sedinensi  Secretarii  expedientis 

• » 
munus  obtinui.  — 

Quum  vero  taediosae  huiusmodi  occupationes 
animo  meo  nequaquam  satisfacerent,  mox  consi- 
lium cepi,  iurisprudentiae  valedicendi,  tneque  ad» 

artis  salutaris  studium  conferendi.  Quare  medi- 

* 

cincte  studio , quod  a prima  iuventute  maxime  a 
me  dilectum,  ne  prius  aggressus  sim,  tum  res  tum 
propinqui  impediverunt,  nunc  omnem  operam  di- 
care statui;  et  statim,  quum  tandem  arma  silerent 
et^ grata,  omnibus  exoptata  quies  rediret,  ego  co- 
nata tam  diu  retenta  propere  perficienda  curavi. 
Munere  itaque  abdicato,  hanc  almam  nniversita- 
tem  adii,  cuius  civibus  sub  finem  anniMDCCCXV, 
Rectore  Magnifico  Schleiermacher,  adscriptus  sum. 

lectionibus  vero  per  triennium:  III.  Knape 
de  osteologia,  syndesmologia,  arte  corpora  mortua 
rite  secandi  et  de  medicina  forensi;  lll.  Rudolphi 
de  encyclopasdia  et  methodologia  medica,  de  ana- 
tomia  demonstrativa  et  practica,  de  physiologia, 
de  entozois  et  de  anatomia  comparata;  lll.  Hermb- 
stacdb  de  chemia  experimentali ; Celeb.  Link  de 

botanice,  pliarmacologia  et  medicinae  historia;  lll. 
Graefe  de  chirurgia  tam  generali  quam  speciali,  , 
de  fracturis,  luxationibus  et  morbis  ossium  dyna- 
micis  deque  cursu  operationum  chirurgicarum- 
/ P erili:  C.  G.  Hijcland  et  JBerends  de  therapia 
speciali  morborum  et  acutorum  et  chronicorum ; 
lll.  de  Siebold  de  arte  obstetricia;  Celeb.  IVolfart 
de  therapia  generali  et  semiotice;  lll.  Ilorn  de 
pathologia  speciali  et  de  morbis  venercis;  Celeb: 

» ! i • f 

Osann  de  physiologia  et  materia  medica;  Celeb: 
Turte  de  physica  experimentali ; et  institutionibus 
practicis  lll : JBerends  in  instituto  universitatis  cli- 
nico per  semestre  adfui.  — In  policlinieo  Regio 
Universitatis,  moderante  P erili:  C.  G.  Ilujelaud 
per  annum  praxi  medica  institutus  sum,  nec  mi- 
nus exercitationibus  clinicis  Celeb  : PVoljart  Mes- 
mericis  interfui. 

Cursum  anatomicum  mense  Aprili  a.  p.  absol- 
vi;  iamque  peracto  tentamine  et  examine  rigoroso 
coram  gratiosa  facultate  huius  universitatis  me- 
dica, in  eo  sum,  ut  post  hance  dissertationem  et 
theses  meas  defensas,  summos  in  medicina  et 
chirurgia  honores  in  ine  collatum  iri,  sperem. 


